Nii ongi. Eile, ürituse esimeselt etapilt lahkumise käigus võtsin ma kätte ja lõõpisin natuke ühe toreda tütarlapsega, et ehk see ikka ei tohiks peale pokaali veini tarbimist jalgrattaga koju sõita. Mu nöökimisega ühinesid veel ka Emand oma abikaasaga ning natuke ka Admiral-Pootsman. Ja täna selgus, et kõik läks täpselt nii nagu me irvitades prognoosisime. Kahjuks. Muidugi jäi ta täiesti lambist ette just neile riiklikele jõustruktuuridele, kellest ta oleks pidanud end  vähemalt eile õhtul distantseerima ning kes tuvastasid inimtühjadel kõrvalteedel liikleva (ja ma ei saa seda mainimata jätta: sealjuures enda ning ümbruskonna jaoks minu arusaamist mööda täiesti ohutu!) kodaniku kerge alkoholijoobe.    Kahtlemata on selles loos ka oma tarkusetera: kuulake vahetevahelgi, mida vanemad inimesed teile räägivad. :)       (pilt on illustratiivne ja ei oma mingit seost intsidendis osalenutega; häh, meil ei olnudki eile klaase, vaid ainult mingit punased plasttopsid...)